經數: 一八三○

經名: 成唯識論述記卷第一末

頁數: 二五一

上	欄

起述曰. 恐義無由故. 引經證內心相有

言沙門者. 息惡之義婆羅門者. 淨行

種也. 四姓之中一姓等餘三姓. 或等所

餘若天若魔若梵等也. 此等總是能起計人

所有我見. 是能執惠五取蘊起. 所計境

也. 餘文易解

論. 實我若無至恩怨等事述曰. 自下第五

假設外徵釋諸妨難. 若三段科第三文也.

此中難云. 若無實我誰能記憶曾所更事.

亦能了知一切境界. 誦持經書. 溫習文史.

恩濟於彼. 怨害於此. 貪愛1是財嗔怒個

物. 種種事業. 犢子部我亦能記憶. 與外合

問. 應立量云. 一切有情. 應無憶識等事. 以

無我故. 如太虛空下辨外救有三問

答. 初文有五. 文相可知. 答中論主初皆□

質

論. 所執實我至是事非有述曰. 且如冥

性未變爲大等時. 我未受用境. 後大等

生我方受用. 前無是事無受境用. 後有

是事有受境用. 若是常者破之. 量云. 汝

之實我. 後起受用時亦應不起用. 以前

與後體無別故. 猶如前時. 卽難我體有變

[&FFFF]#也

論前應如後至體無別故述曰. 此中□計

准前可知量云. 汝之實我. 前無受用事

時應有受用事. 卽後體故. 如後位時. 以後

與前體無別故者. 通前及後二難之因

次外人救

論. 若謂我用至理亦不然述曰. 此牒計非

中	欄

次顯非理

論. 用不離體至應非常故述曰. 此中二難.

體用相例. 量云. 用應常有. 許不離體故. 如

體. 體應非常有. 許不離用故. 如用. 外人

計體不離於用故爲此因

論. 然諸有情至非於我宗述曰. 由第八識

與一切法更互爲緣宿熏習力. 有憶識等

事故無失也2更互爲因等. 能所攝藏也.

義顯前作已熏種本識中. 後從本識生諸

識等起憶念等. 下廣當辨

論. 若無實我至誰受果耶述曰. 此第二

段. 文有其三. □外人難. 若無實我無實

作受. 旣無作受法體應空. 應立量云.

一切有情. 應無作受以無我故. 如龜毛

等

次論主質

論. 所執實我至應是無常述曰. 此有二

量. 應旣常有誰能作受. 言變易者. 是體改

轉無常之義. 量云. 汝我. 應不能作業受

果. 許無變易故. 許體常故. 如虛空等. 諸

執我常皆無變易. 今設遮計亦得. 若用轉

變令體無常亦得. 若用有變易. 汝所執我

應體無常. 許用變易故. 如色聲等若破

僧□. 令體亦轉變. 或隨卷舒名爲變易故

應無常. 或是設遮

論. 然諸有情至於理無違述曰. 此□正義.

文易可知心心所法因緣力等者. 謂由七

識熏習種子因緣力故. 阿賴耶識生於諸趣

相續無斷. 六識造業. 此幷第八亦能受果.

下	欄

於理無違又心心所. 卽第八識. 自3許

種子因緣力故. 其現行識相續無斷. 卽此六

識有時造業. 幷與第八亦能受果. 於理

無違. 又八識等心心所法. 各自種子因緣力

故. 諸趣五蘊相續無斷. 卽此假者. 六識作

業. 六八受果. 於理無違. 除第七識

外人又難

論. 我若實無至心趣涅槃述曰. 第三段. 文

有其四. 外人難. 若有我者可有厭捨. 我旣

實無. 誰生生死及得涅槃. 旣無此事便爲

大4失. 無厭捨故. 此中二問. 應立量云. 一

切有情. 應無生死亦不心涅槃. 以無我

故. 如虛空等

論. 所執實我至常爲自害述曰. 論主質云.

我性旣常. 何能生死. 量云. 汝我. 不能輪□

生死. 計無生滅故. 如虛空等旣非苦惱.

應不能厭苦樂心涅槃. 以是常故. 如空

無爲. 旣執我常復比生死心趣涅槃. 故彼

所言常爲自害. 總結彼非

論. 然有情類至心趣涅槃述曰. □正義也.

然有似我唯蘊所攝和合假者. 身心相續諸

生不斷. 起煩惱已復生諸趣. 深厭此苦便

心涅槃. 故無實我

論. 由此故知至妄執爲我述曰. 總結前非

述正義也. 其文易解

就破外計文總有四. 其第三段別問答中.

上來第一已破我5訖. 自下第二次破執法.

於中有二. 初破計. 後解執或有三. 初

總問答. 次廣別破. 後解法執或分爲四.

經數: 一八三○

經名: 成唯識論述記卷第一末

頁數: 二五二

上	欄

第一總問答. 第二別問答破. 第三合破小乘

外道. 第四解彼二執或分爲五. 初外道

小乘略共爲問. 徵法非有. 第二略答法道

量無. 第三外道小乘別問別破所取非有.

第四合破小乘外道所能取無. 第五解彼法

執分別俱生伏斷位次

論. 如何識外至不可得耶述曰. 此卽第一

外道小乘略共爲問. 徵法非有. 前所計我

識內識外皆體是無. 但應總問云何實我不

可得耶. 今者彼法識內可有. 有似法故. 但

識外無. 爲簡他宗計識外有故今問曰. 如

何識外實有諸法不可得耶

論. 外道餘乘至理非有故述曰. 此卽第二

略答彼問. 法體無也. 亦答識外不答識

中

論. 外道所執云何非有述曰. 爲五段中.

自下第三外道小乘別問別破所取非有.

於中有二. 初是外道別問別破. 第二小乘別

問別破. 就初外道別問破中. 初問次破. 此卽

問也

論. 且數論者至二十三法述曰. 自下破也.

於中有二. 初別破一十三種大外道計. 第

二總束九十五種爲四句破. 於初別破十

三計中合爲六破. 至下當知. 此卽第一破

數論也. 文勢有三. 初□計. 次破執. 後結

非. 其間子細至文方科謂有外道名劫

比羅. 古云迦毘羅訛也. 此云黃赤. □髮面

色□黃赤故. 今西方貴波羅門種. 皆黃赤色

也. 時也號爲黃赤色仙人. 其後弟子之中上

中	欄

首. 如十八部中部主者名伐里沙. 此□爲

雨. 雨時生故卽以爲名. 其雨徒黨名雨衆

外道梵云僧□. 此□爲數. 卽智惠數. 數

度諸法根本立名從數起論. 名爲數論. 論

能生數亦名數論. 其造數論及學數論名

數論者. 此師所造金七十論. 謂有外道入

金耳國. 以鐵□腹. 頂戴火盆. 擊王論鼓心

僧論議. 因諍世界初有後無. 謗僧不如外

道. 遂造七十行頌申數論宗. 王意1朋彼以

金賜之. 外道欲彰己令譽. 遂以所造名

金七十論. 彼論長行天親菩薩之所造也. 下

第四卷更當廣述. 依金七十論立二十五諦.

總略爲三. 次中爲四. 廣爲二十五. 彼論云

略爲三者. 謂變易. 自性我知. 變易者. 謂中

間二十三諦. 自性所作名爲變易自性者

冥性也. 今名自性. 古名冥性今亦名勝性

未生大等但住自分名爲自性. 若生大

等便名勝性用增勝故我知者神我也

中爲四者. 一本而非變易. 謂卽自性能生

大等故名爲本. 不從他生故非變易. 二變

影而非. 一說謂十六諦. 卽十一根. 及五大.

總十六諦. 又說但十一根. 唯從他生名爲變

易. 不能生他是故非本. 三亦本亦變易. 一

謂謂七諦. 卽大我慢及五唯量. 又說幷五

大合十二法. 謂從他生復生他故. 四非本

非變易. 謂神我諦廣爲二十五諦者. 一自

性. 二大. 三我慢. 四五唯. 五五大六五知根.

七五作業根八心平等根九我知者. 於此九

位開爲二十五諦問自性云何能與諸法

下	欄

爲生因也

答三德合故能生諸諦. 三德者. 梵云薩□

此云有情. 亦言勇健. 今取勇義. 梵云刺□

此名爲*微. 牛毛塵等皆名刺□. 亦名塵□.

今取塵義. 梵云答摩此名爲闇. 鈍褒之闇.

三德應名勇塵闇也. 若傍義□. 舊名染

粗黑. 今云黃赤黑. 舊名喜憂闇. 今名貪

嗔癡. 舊名樂苦癡. 今言樂苦捨外人

問曰. 此我知者作受者耶. 答是受者. 三德作

故. 問旣非作者用我何爲. 答曰爲領義故.

義之言境. 證於境也. 我是知者. 餘不能知.

又從冥性旣轉變已我受用故. 次第生者. 自

性本有無爲常住. 唯能生他非從他生. 由

我起思受用境界. 從自性先生大. 大者增

長之義. 自性相增故名爲大. 或名覺. 亦名

想. 名遍滿. 名智. 名惠. 從大生我執我執

者自性起用觀察於我. 知我須境故名我

執. 初亦名轉異. 亦名脂□. 有說我慢生五

大五唯十法. 五大者謂地水火風空. 別有

一物名之爲空. 非空無爲. 空界色等. 五唯

者謂聲觸色味香. 有說慢但生五唯. 五唯

生五大. 五大生十一根. 爲我受用先作五

唯. 量者定義. 唯定用此成大根等. 若約此

說. 色成於火大. 火大成眼根. 眼不見火而

見於色. 聲成於空. 空成於耳. 耳不聞空而

聞於聲. 香成於地. 地成於鼻. 鼻不聞地而

聞於香. 味成於水. 水成於舌. 舌不得水而

嘗於味. 觸成於風. 風成於身. 身不得風而

得於觸. 此中所說約別成義. 有說五唯總成

經數: 一八三○

經名: 成唯識論述記卷第一末

頁數: 二五三

上	欄

五大. 五大總成五根者也. 五作業根心平

等根亦皆總成. 爲用五唯須十一根. 十一

根不能自有. 藉五大成. 佛法所造是彼能

造. 故十一法變易非本. 順此後解. 卽今西

方猶有二諍次生十一根. 初生五知根.

五知根者. 謂眼耳鼻舌皮. 次生五作業根.

五作業根者. 一語具二手三足四小便處.

五大便處. 此中語具. 謂語所須口舌等是. 此

中手足. 卽分皮根少分爲之. 前取總皮. 今

取支故. 又此男女大遺根等. 有別作用故

別立也. 次生心根. 金七十論分別爲體. 有

說. 此是肉心爲體. 神我以思爲體. 故因明

說執我是思. 三德是生死因. 由所轉變擾

亂我故不得解脫. 知二十三諦轉變無常

生厭修道. 自性隱跡不生諸諦. 我便解脫.

今破彼法顯三德體非是能成. 二十三諦

非是所成. 不破彼我前已破故. 故言三德

所成二十三法

論. 然大等法至現量所得述曰. 二十三諦

由薩□等三事和合以成自體. 皆是實有.

無滅壞法. 但是轉變. 稱爲無三. 初從自性

轉變而生. 後變壞時還歸自性. 但是隱顯.

非後無體滅名無常. 體皆自性. 更無別體.

是實非假. 此等皆是現量所得. 我所受用.

此顯二義. 一實. 二現量得

論. 彼執非1理述曰. 自下破也. 破中有三.

初總非. 次返問. 後別破. 此總非也

論. 所以者何述曰. 此返問也

論. 大等諸法至應假非實述曰. 自下別破

中	欄

破中有三. 初總破所成二十三諦. 第二薩□

等三下. 別破本事三法能成. 第三又三是別

下. 合破能所成二十四諦. 2初破有三. 此卽

初也大等者等中間二十二法. 第一量云.

大等諸法. 應假非實. 因云. 許多事成故.

喩云. 如軍林等然彼宗中許軍林等是假

非實以多法成不同甁等. 甁等雖亦多法

所成. 能成多法皆不相離. 如大等諦. 故皆

實有. 軍林相離多法而成. 故假非實. 然體

非是滅壞無常. 分析之時還歸自性. 卽是

彼許世間有假. 故得爲喩. 然彼所計大等

諸法. 一一皆依三德所成. 三事和合能成

大等. 此言所成不言所生. 不違彼宗. 然

餘處中假說言生者. 成生之生. 非生起生.

此生起生後有滅故. 故大等因言多事成. 若

言三德所成爲因. 無同喩過. 今但總言多

事成故. 因無過也若爾五唯自宗亦說爲

多事成. 豈不違宗若據三假等說. 相續

假中所收. 故無違敎. 亦非多事所共成

故. 以皆生故

又彼宗計大等諸法多事所成. 是現量得.

以得色等時亦得於大等. 軍等多事成. 然

非現量得

論. 如何可說現量得耶述曰. 難非現量

得大等法. 第二量云. 汝之大等. 亦非現量

所得. 多事成故. 或是假故. 如軍林等. 前已

破假. 故得爲因若爾卽有一分違自宗

失. 此許五大中四大幷五唯量. 皆多事成. 現

量所得此亦不然. 彼執是常. 宗言汝執

下	欄

故無過失. 又文中少. 應改前宗. 云大等非

實有境之現量所得. 卽簡自宗四大五唯非

實有境現量所得. 彼宗軍林等. 亦非實有境

現量所得故. 故得爲喩. 彼宗現量. 卽五知

根. 心平等根. 然非彼宗軍林等物是實有境

現量所得故. 今但遮實有現量之所得故.

眞如離言故無有失

論. 又大等法至非三合成述曰. 第三總破

二十三諦. 量云. 大等二十三諦. 應非三事

合成. 許實有故. 如本自性. 此中論文. 宗有

前後. 因不簡略. 准前應知. 文言略故

上來三量總破所成二十三諦. 此下第二3總

破本事能成自性

論. 薩□等三至亦三合成述曰. 於中文有

其八. 量有其十. 此中量云. 薩□等三. 應三

合成. 許卽大等故. 猶如大等. 彼宗大等卽

是薩□等三. 薩□等三卽是大等. 薩□等三

是本法故. 不從他成. 大等不爾. 故以三德

例從大等多法而成

自下第二

論. 轉變非常爲例亦爾述曰. 又破自性.

由此三事卽大等故. 應如大等轉變非常.

故立量云. 薩□等三法. 應轉變無常. 卽大

等故. 如大等法. 恐有能別不極成過. 及無

同喩過. 故以轉變之言簡也

論. 又三本事至能體一故述曰. 自下第三

以體例功能. 量云. 薩□等三事體. 應各有

多. 卽是功能故. 如彼功能功能多者. 一

一上有多功能故. 卽生大等諸功能也. 體

經數: 一八三○

經名: 成唯識論述記卷第一末

頁數: 二五四

上	欄

唯各一. 例能亦多. 以能爲量亦爾. 就彼所

執故以爲喩

論. 三體旣遍至體無別故述曰. 自下第四

第五以體一分例餘一分. 量云. 薩□等三.

一分轉變成法之時餘之一分亦應轉變. 此

體卽是彼薩□等體無別故. 或云. 許體遍

一切故. 如一分轉變者. 此二比量. 一體

無別因. 二遍一切因. 若一分變餘一分

亦變. 卽此三事無不變時. 便違宗失. 彼計

此處變爲山水. 彼處卽不變. 自性之體仍

遍一切故

自下第六彼計三種體相各別. 仍說和合共

成一相. 以彼三體例成一相

論. 許此三事至共成一相述曰. 此中遮總

合成一相. 彼宗自許三體相別故. 立量云.

三事和合所成之相. 亦應有三. 許卽三體

故. 如體

論. 不應合時至體無別故述曰. 第七比量

也. 汝言此三事和合共成一相之時. 應不

能成一. 三體各別故. 或前與後體無別故.

如不合時相實有三變合成一. 彼計三

事有不和合. 卽是未成大等法時. 故得

爲喩返爲量云. 汝之三事未成大等時.

應亦能成大等. 前與後體無差別故. 如後

成時

第八彼言三體有異其相是一. 卽救前難故

爲此計

論. 若謂三事至體相是一述曰. 此違自

宗. 體卽相故. 以體與相同異. 量云. 汝本三

中	欄

事. 體應無別. 說體與相無差別故. 如所

成相或相. 應三別. 與體無別故. 如三本

體. 以許相一而事有三. 故違自宗. 自宗三

體卽是相故. 不應三一. 由違自宗故爲一

難

自下第九第十量云

論. 體應如相至三合成一述曰. 此乃體用

更互相卽難量有二. 文有兩宗. 因云體卽

相故. 相卽體故. 更互爲喩其理可知

第三合難二十四諦. 唯除我體. 前已破故.

於中文有其五. 第一難其總別

論. 又三是別至應非一三述曰. 又三是別.

各別體故. 大等是總. 是一法故. 非謂三成

其大遂異. 此卽乘前一相爲難. 三事和合

成一大等. 大等名總. 雖總別不同. 而性定

是一. 如金轉爲環. 非離環外別有金故.

以本三事從大等難. 量云. 汝許別三事. 應

是一非三. 因云. 性卽總故. 如總大等. 以總

大等從三難云. 大等總法. 應是三非一. 因

云. 體卽別三故. 如三別性. 此中論文更互相

非. 謂總非一. 別非是三. 彼若轉計言誰言

所成大等諸法各是一耶. 三合成故非是一

相. 其中諸相實各各別. 合故似一

論. 此三變時至是一色等述曰. 第二破轉

計非成一相此三變時者. 謂三事轉變

成大等時若不和合成一相者. 意說三體

各變一相. 卽大等法體亦有三非一相故

此上牒計. 下正申難. 應如未變三事本

體. 卽應見三. 如何見一. 量云. 三事和合所

下	欄

成之相. 應見三別. 許有三故. 如見三相

體未變時又若不和合但成一相. 相中

有三者. 何故現見是一色等. 世間現見色

唯是一. 而言但由三法成故色等三別者.

卽違現量及世間過. 量云. 色等諸法應各

見三. 體有三故. 如汝三事

此難三體成三相義. 次下更難成一相義.

前第一□難相應三. 或應非一. 雖似同此

難. 此難若成一相失本三相及與本體. 故

與前失體性各別

論. 若三和合至體亦應隨失述曰. 此第三

破三事和合共成一相. 一相卽大等. 量云.

汝根本三相共成一相時. 根本三相應無

三相. 卽一相故. 猶如一相. 相旣失本. 體亦

應然. 相體一故. 量云. 成相之時根本三體.

應無有三. 以相卽體故. 如所成相

論. 不可說三至如何見一述曰. 此第四文.

由彼復計根本三事各有二相. 一總. 二別.

成相之時所成大等但見總一. 根本三事卽

見三別. 今破於此. 第一量云. 大等總法. 應

非是總. 卽三體故. 如三別相. 以別從總爲

難亦爾又徵. 三事所有總相. 若不是一

亦應見三. 相卽體故. 如三事體體應見

一. 卽總相故. 猶如總相三事總相. 若有

三種不應見一. 有三種故. 如本三事

三事別相. 不應見三. 卽三相故. 如大等相

自下第五彼復計言. 三事之上各有三相. 謂

初薩□有一自相. 及刺□答摩二事之相. 餘

之二法展轉相望各有三相. 相雜共成大等

經數: 一八三○

經名: 成唯識論述記卷第一末

頁數: 二五五

上	欄

諸法. 九相難了遂見一相. 其實於中各有

三相相雜而住

論. 若謂三體至故見一者述曰. 此牒彼執

論. 旣有三相寧見爲一述曰. 下有五難.

第一旣云各有三相. 還應見三. 如何見一.

大等法中應見三相. 相卽體故. 猶如三體

大等諸相或應見九. 卽本相故. 如三體

上所有九相. 各三相故不應見一. 如前見

色. 此中一一更互爲量准爲之也

論. 復如何知三事有異述曰. 第二比量. 又

此三中各有三相共成大等. 如何知三事

各有異也. 三事比量各有一種. 且爲一量

云. 汝薩□. 刺□二法. 應非薩□刺□. 具三

相故. 如答摩或應此二. 卽是答摩. 有三

相故. 如答摩. 旣爾如何知三事別

論. 若彼一一至待三和合述曰. 自下第三

更難三德一一應然. 謂此三事一應能成

諸法大等. 何假須三. 具三相故. 如三事

合. 量云. 薩□一法. 應成大等. 具三相故.

如答摩等合時. 若言緣闕一不成者. 何所

闕少而待三耶

若言要由三三相合能成大等. 故一本事

不能成大等

論. 體亦應各三以體卽相故述曰. 此下第

四量云. 又彼一一. 應有三體. 體卽相故. 猶

如本相. 一一爲量. 或總爲量

自下第五總難大等應無差別

論. 又大等法至應無差別述曰. 量云. 除大

諦外餘慢等法. 應與大無別. 三合成故. 如

中	欄

大. 以大望慢等無別旣爾. 以慢望大等

無別亦然. 二十三法展轉合有二十三量

汝若說言皆無別者

論. 是則因果至皆不得成述曰. 總結違宗.

是則大爲因. 慢爲果. 五唯量五大十一根

無差別故. 皆不成也

論. 若爾一根至一切根所得述曰. 此顯無

別不成所由. 違現量過. 卽無差別. 一根應

得一切境. 或應一境一切根所得. 無差別

故. 以互爲喩宗亦復爾. 此有二量. 且以一

根望非所得一切境界. 應亦得之. 以體

無別故. 如自所對境. 境望於根亦有是責.

然佛性論亦有此難

論. 世間現見至便爲大失述曰. 前違現

量. 此違世間

論. 故彼所執至計度爲有述曰. 總結彼

非. 如文可解. 第三文也. 此中數論. 及與勝

論. 各有十八部異執競興. 如別抄記

自下第二破勝論義. 成劫之末人壽無量外

道出世. 名□露迦. 此云□□. 晝避色聲匿

跡山藪. 夜絶視聽方行乞食. 時人謂似□

□因以名也. 謂卽○□之異名1焉. 舊云優

婁□訛也. 或名□拏僕. □拏云米2濟. 僕□

爲食. 先爲夜遊驚他稚婦. 遂收場□糠○

之中米*濟食之. 故以名也. 時人號曰食米

濟仙人. 舊云蹇尼陀訛也亦云吠世史迦.

此□爲勝. 六句論. 諸論罕匹故云勝也.

或勝人所造故名勝論. 舊云衛世師. 或云

□世師. 皆訛略也. 勝論之師造勝論者名

下	欄

勝論師. 多年修道遂獲五通. 謂證菩提便

欣入滅. 但嗟所悟未有傳人. 愍世有情癡

無惠目. 乃觀七德授法令傳. 一生中國.

二父母俱是婆羅門姓. 三有般涅槃性. 四身

相具足. 五3聰明辨捷. 六性行柔和. 七有大

悲心. 經無量時無具七者. 後住多劫. 婆羅

疏斯國有婆羅門. 名摩納縛迦. 此云儒童.

其儒童子名般遮尸棄. 此言五頂. 頂髮五旋.

頭有五角. 其人七德雖具. 根熟稍遲. 旣染

妻□卒難化導. 經無量歲伺其根熟. 後三

千歲因入戱○. 與其妻室競花相忿. □□

因此乘通化之. 五頂不從. 仙人且返. 又三

千歲化又不得. 更三千年兩競尤甚. 相厭旣

切. 仰念空仙. 仙人應時神力化引. 騰虛迎

往所住山中. 徐說所悟六句義法. 一實. 二

德. 三業四有五同異六和合. 此依百論. 及

此本破. 唯有六句義法後其苗裔名爲

惠月. 立十句義. 於中略以三門分別. 一列

總別名. 二出體性. 三諸門辨釋. 列總名者.

一實二釋三業四同五異六和合七有能

八無能九俱分十無說列別名者. 實有

九種. 一地二水三火四風五空六時七方

八我九意. 德有二十四種. 一色二味三香

四觸五數六量七別性八合九離十彼性

十一此性十二覺十三樂十四4苦十五欲

十六嗔十七難勇十八重性十九液性二十

閏二十一行二十二法二十三非法二十四

聲. 業有五種. 一取二捨. 三屈四申五行. 同

體是. 一實德業三同一有故. 異體許多. 依

經數: 一八三○

經名: 成唯識論述記卷第一末

頁數: 二五六

上	欄

九實故. 而數不定. 或總實異. 或別實異. 九

實一一有細分故. 和合是一. 有能無能體

許有多. 實德業三得果之時. 或共不共故.

俱分亦多. 實德業三各別性故. 無說有五.

一未生無二已滅無三更互無四不會無五

畢竟無第二出其體性. 九實體者. 若有

色味香觸名地. 以德顯地也. 若有色味

觸及液潤名水. 若有色觸名火. 若有觸

名風. 唯有聲名空. 別有空大. 非空無爲.

亦非空界色. 若是彼此俱不俱遲速. 能詮

之因. 及此能緣之因名時. 若是東南等能詮

之因. 及能緣因名方. 若是覺樂苦等九德.

和合因緣能起智相名我. 若是覺樂苦等

九德. 不和合因緣能起智相名意此中

以德顯其實體諸德體者眼所取一依

名色舌所取一依名味. 鼻所取一依名香

皮所取一依名觸一實非一實詮緣之因

名數. 非一實者. 二以上數量有五種

一微性. 唯二1微果上有. 如薩婆多輕不可

稱. 若可稱者但重相形. 非是輕也. 此微性

亦爾. 唯最微名微. 下短性亦爾二大性.

三微果等以上方有三短性. 唯二微果上

有四長性. 三微果等以上方有五圓性

有二種. 一極微. 謂不和合父母眞實極微

上有. 二極大. 空時方我四實上有. 以此四

體遍周圓故一非一實等差別詮緣因名

別性二先不至物今至時名合. 此意但取

初合名合. 此別有三. 一隨一業生. 以手打

鼓. 手有動作所生之合. 業是動作也. 二俱

中	欄

業生. 兩手相合皆動作故. 三2三合生. 如芽

等生無有動作. 與空等實合時所生之合

也先二至物不至時名離. 此亦有三. 初

二□合如前可解. 三是離生. 先造3實果由

有他緣來離別之果實便壞與空等離. 所

生之離名爲離生依一二等數時方等

實. 遠覺所待名爲彼性. 此物是一彼物是二

等故屬於數. 此時彼時故屬於時. 此方彼方

故屬方等此性□彼應知其相覺有

二種. 一現. 二4比. 謂至實色等根等合時. 有

了相生名爲現量此宗意說. 眼根舒光

至於色境方始取之. 如燈照物. 聲香味

觸四境來至於根方始取之. 故遠見打鍾

久方聞聲. 聲來入耳方可聞也. 根與至境

□合之時. 有了相生. 此了相者是現量體

比有二種. 一見同故比. 見不相違法. 而比

於宗果. 如見煙時比有火等. 二不見同故

比. 見相違法而比宗果. 如見雹時比禾稼

損. 見禾稼損比有風雹適悅名樂逼

惱名苦希心色等名欲損害色等名

瞋欲作事時先生策勵. 此名勤勇. 發動

勢是也墜墮之因名爲重性地水火三

流注之因名爲液性地等攝因名潤行

有二種. 一念因. 二作因. 現比智行所生數習

差別名念因. 卽智種子. Ｃ擲等業所生勢用

名作因. 行是勢用. 十句多說作因名勢用.

念因名行法有二種. 一能轉. 謂得可愛

身因. 卽得生死勝身之因. 二能還. 謂離染

緣正智喜因. 卽出世間之因. 正智正因也

下	欄

能得生死不可愛身. 苦邪智因名爲非法

耳所取一依名聲五業體者. 若於上下

虛空等處. 極微等先合後離之因名爲取業

捨業□此遠處先離近處今合之因名

屈申業□此有質□實先合後離之因

名行業同句體者. 謂實德業體性非無.

能詮能緣之因名同. 此體卽是舊大有性. 諸

法同有故名爲同. 俱舍論云總同句義也

異句體者. 常於實轉. 是遮德等心心所因.

是表實性心心所因. 5但於實轉. 異實之

物. 實由有此異於德等. 故名爲異和合

體者. 能令實等不相離而相屬. 此能詮緣

因名和合有能體者. 實德業三或時共

一. 或時各別. 造各自果. 因定所須. 因若無

此者. 應不能造果無能體者. 實德業

三或時共一. 或時各別. 不造餘果. 決定所

須. 因若無此者. 一法應能造一切果. 因由

有此唯造自果. 不造餘果俱分體者. 卽

實德業三種體性. 此三之上總俱分性. 地等

色等別俱分性. 互於彼不轉. 一切根所取.

當舊所說同異性也. 亦同亦異. 故名俱分

無說體者. 初未生無. 以實德業因緣不

會而未得生之無爲體. 二已滅無. 以實

德業或因勢盡. 或違緣生雖生. 而壞之無

爲體. 三更互無. 以實德等彼此互無爲其

體性. 四不會無. 以大有性及實德等. 隨於

是處不和不合. 如彼處人不於此合無

爲體性. 五畢竟無. 以無因故. 三時不生無

爲體性. 此五旣無體不可說名無說也

經數: 一八三○

經名: 成唯識論述記卷第一末

頁數: 二五七

上	欄

自下第三諸門辨釋. 於中有五. 一十句相望

一多分別. 大同和合二唯一物. 德業及異

有能無能俱分無說七唯多物. 實句一種亦

一亦多. 空時方我意五是一物. 地水火

風四是多物第二十句相望常無常分別.

大同及異和合有能無能俱分六句是常.

非所作故. 業唯無常. 說是能作所作事故.

實德無說亦常無常. 九種實中五是常. 四分

別. 原水火風非所作者常. 父母極微非所

作故. 所作者無常. 子微以去皆無常故. 餘五

是常. 二十四德中覺樂苦欲嗔勤勇法非

法行離彼性此性聲香十四德是無常. 其

香唯地上有. 設是極微上有亦是無常. 如下

引文. 故十四德唯無常也. 餘十或常. 或無常.

色味香觸若地所有唯是無常. 因門中言.

火合爲因. 若地所有色味香觸等. 同類爲

因. 從前同類爲因生故. 由此准知. 香唯無

常. 唯地有故. 液性地火所有一切是無常.

數中二性等數. 別性中二別性等. 量中大性

微性短性長性唯是無常. 圓性定唯是常. 幷

餘色味觸一數一別性液性潤重性及合.

隨所依實若常無常此等亦爾. 總有十法

通常無常. 五無說中. 三常一無常. 一亦常亦

無常. 初未生無一向無常. 與實德業生相

違故. 此若生時. 無便滅故. 已滅無更互無

畢竟無三. 唯是常性. 不違實等故. 不會無

有常無常如地等實. 覺樂等德. 不相應故

一向是常. 若自許德與自許實雖未相應.

1當必相應. 一向無常. 如常無常所作非所

中	欄

作亦爾. 三有質□無質□分別. 德業和合

有能無能俱分無說七句唯無質□. 實句九

中四無質□. 謂空時方我. 餘五有□. 說意

是微如二微果許大而亦有□. 有性及異雖

文不說. 亦是無□. 合九句無□也四現量

境非現量境分別. 此宗現量德句中覺. 故彼

論言. 覺有二種. 一現二比. 其業有性幷俱

分. 皆現量得. 論自說爲2諸根得故. 無說句

義. 非現量得. 論亦自說唯比境故. 和合句

義. 唯識說爲非現量得. 實句之中地水火

風父母極微. 非現量得. 子微以上是現量得.

下破順世及勝論中云. 極微聚集足成根

境. 何用果爲. 故知耳也. 餘空方時我意.

亦無文說. 今解非現量得. 德句之中聲唯現

境. 其覺樂苦欲嗔難勇. 是我現境. 文不

說重今解亦唯現境. 重具德中水3火德故.

總有八德唯是現境. 法非法全行少分二德

半. 唯非現境. 此行卽是行中念因. 非全取

行故是半也. 色味香觸數量別性合離

彼性此性液性潤及勢用十三德半. □通

二種. 此中勢用卽行作因. 非全取行故是半

也. 其異句義. 有能無能. 雖無文辨□非現

得. 異但是差別實因. 非如俱分是實性故.

有能無能因之所須. 亦非現4得. 總言業有

俱分三唯現得. 異及和合有能無能無說

五非現得. 餘二通二五常無常中生果

不生果分別. 唯識唯難常生果故. 雖有六

句一向是常. 三通常無常. 一唯無常. 實中四

種地水火風父母極微. 常能生果. 有能是

下	欄

常. 亦能生果. 是作果時定所須故. 餘五句

全空時方我意五實. 雖常不能生果. 論

自誠說. 德句准有能中說有得果所須. 十

通常德亦能生果. 隨其所應. 業雖生果而

體無常. 非此所說. 無說雖亦有常. 不能生

果. 非根本故. 此中所辨唯識所須. 其餘諸

門實. 由幾德名爲有德. 乃至廣說. 幾是所

知. 非此所要. 略不繁述. 如十句說

論. 勝論所執至現得述曰. 破中有三.

第一□宗. 第二正破. 第三結非. 此卽初也.

今□有二. 一□是實有. 二□現量得. 若□

實有破其六句. 六句皆實. 今言多者顯非

一法. 三法以上皆名多故. 若破十句九句

實有. 第十是無. 多分實有故實言多. 現量得

中若破六句. 准下論文五現量得. 說實等

五現量所得. 唯言和合非現量得. 故說多

言. 若破十句總句而言. 異及和合有能無

能無說非現量得. 餘五現得. 然多實有中.

五現得四非現故. 故言多是現量所得. 卽一

多言通實現得. 然說六句旣是本計. 故百

論等不破十句. 此論亦爾. 然兼破十句. 於

理亦無違

論. 彼執非理述曰. 自下第二正破他非.

於中有三. 初且總非. 次外返問. 三爲別破.

此卽初也

論. 所以者何述曰. 外返問也

論. 諸句義中至如所生果述曰. 此別破也.

於中有五. 一總破諸句. 二別破實德. 三

又總破諸句. 四者別破大有等三. 五者總結

經數: 一八三○

經名: 成唯識論述記卷第一末

頁數: 二五八

上	欄

破諸句義或分爲三. 初總破諸句. 二別

破有等. 三結破諸句. 初中有三. 一總破. 二

破實德. 三復合破若准五段科. 初中有

二破. 一破常諸句. 二破無常諸句. 破常中

有二. 一難生果. 二難不生. 此卽初也. 體

是常住能生果者. 父母地水火風. 及德中

十種通常者. 幷有能句常能生果. 破此量

云. 此等亦應體是無常. 許能生果故. 如所

生果子微已去皆能生果. 體無常故. 又宗

如前. 許有生果之作用故. 如所生果

或總相言. 諸句義中能生果常者應是無常.

有作用故. 如所生果

論. 若不生果至如[&FFFF]#角等述曰. 此難不

生果諸常住者. 謂大有同異和合無能俱

分五全是常. 空等五實常者. 皆不能生果.

除無說句. 以爲喩故. 又體是無非所破故.

今以唯識難之. 不可以無作用難. 眞如

虛空爲不定過. 無作用故. 量云. 此等實常

不生果者. 應非離識實有自性. 許是常

住不生果故. 如[&FFFF]#角等彼宗畢竟無是

常住故. 以爲周喩. 因不言常有不定失

或餘句無常者雖不生果. 大乘不許有實

體故. 設許有體亦非離識故無不定. 然彼

覺等旣不離識. 應犯相符. 今言常住卽

除覺等. 覺等攝在異喩中故. 又不言常除

覺等. 以爲同品亦得. 文中宗等准理應知.

又[&FFFF]#角等亦非離識. 彼此共成. 眞如空等亦

不離識. 無不定過

論. 諸無常者至非實有性述曰. 下破諸句

中	欄

體無常者. 於中二破. 一難有質□者. 二難

無質□者. 此難有質. 實句中五地水火風

意皆有□. 意全四本父母極微是常. 非此中

破. 今破四子微等. 此中二量. 一云汝此四種

無常有□者. 應可分折. 有方分故. 如軍林

等唯得有質□爲宗. 簡別他句無□無常

者無方分故. 彼許軍林體有方分然可分

折多虛疏法成軍林故. 子實等不然. 以體

實有堅1室一處不可折故. 軍謂四軍. 林

謂竹樹等. 二云此等諸法. 應非實有. 有方

分故. 如軍林等. 父母極微有圓量德合故

無方分. 其子微等上有方分. 意雖有□量

如子微. 然無方分. 體是常住非此所破. 無

不定失又以可分折故爲因難非實有.

爲第三量. 已破之宗得成因故然以理

觀唯此非實一句爲宗. 方分可折是二別因.

彼宗理許可分折. 故如斧等斷成多分故.

便應二字文便故來. 非則宗法或有質

□爲因亦得

論. 若無質□至有實自性述曰. 此難無□

量. 後之九句全是無□. 實句之中空時方

我四是無□. 今破無常無質□者. 卽德句十

四全十少分及五業全. 除無說句中一全

一少分. 謂未生無全不會無少分. 非離識

故. 今破彼云. 汝宗此等無常無□法. 除覺

等外應不離心心所有實自性. 無質□

故. 如覺樂等諸心心所彼心心所卽德

句中覺樂等攝. 無常無□. 故得爲喩. 然無

相符極成之失. 簡覺等故. 彼宗說爲非離

下	欄

心等故. 彼說. 意實是有□攝. 亦非是心. 形

如芥子. 我所須具. 非謂心也. 設若是心. 其

喩卽有能立不成. 無質□因此不轉故. 同品

亦非定是有性. 以非心故. 無過失也. 然此

文略. 故無簡別

論. 又彼所執至如堅濕煖動述曰. 自下第

二別破實德. 初總相對以破實德. 後總結

非堅濕等別. 此卽初也初中有二. 初以

德例實. 實非實攝. 地水火風實句所攝.

性是有□. 堅濕等法是德句中觸德所攝. 而

是無□. 俱身根所得故. 今□覆爲量破之.

以實地等卽德堅等. 量云. 地水火風. 非

有質□實句所攝. 身根取故. 如堅濕等

此中身根亦得大有同異. □在喩中. 若但

言非有□. 不言非是實句所攝. 卽有違

宗失. 有□之言簡無□實句所攝. 彼不說

爲無□實故又對無□堅濕等故. 故擧

有□. 下德句等無□等言亦准此釋

論. 卽彼所執至如地水火風述曰. 此以堅

等例於地等. 如文可知. 宗等如次. 此煖言

等. 等取動觸數量別性等十一法. 彼說身

根得十一德. 一觸二數三量四別性五合

六離七彼性八此性九液性十潤十一勢

用. 卽行作因. 其地等四皆身根得. 皆有觸

故. 色德但在地水火三. 風中無色. 彼以假

實地等俱名地等. 故眼所見

論. 地水火三至准此應責述曰. 卽以地等

例於靑等. 眼見爲因返覆爲量. 然不可言

地非地攝. 違自宗故. 應言汝所執地非有

經數: 一八三○

經名: 成唯識論述記卷第一末

頁數: 二五九

上	欄

質□實地所攝. 非如所執實有自性實句

所攝. 故不違宗. 彼眼亦見十一種德除觸

取色. 爲量可知

論. 故知無實至實地水火述曰. 此總結非

彼地水等與堅等異. 大乘之地卽堅等故.

會申正義. 然不可言色卽是地. 今只可以

彼此相例非實非德地等非見. 又言地等

非別堅等地等非見. 不可說色離地等

無. 文言雖總意顯別也. 又應言地等. 眼

所見. 實句攝故. 猶如風等. 此中文略. 亦非

地等. 是此意也. 彼不說地等耳等三根所

取. 故於此中但破見觸

此下第三重破實等

論. 又彼所執至應是無常述曰. 實句義中

有□常者. 卽地水火風父母極微及意. 彼

爲□故. 此等五法應是無常. 皆有□故. 如

粗地等. 粗地等法彼自計執爲無常故. 宗

因喩等如文可知

論. 諸句義中至如地水火風述曰. 下破諸

句無質□法色根所取者. 卽德句中色味

香觸聲五. 及數等十種. 業及大有俱分三.

色等性故. 皆色根取. 此無□法. 應皆有□.

許色根取故. 如地等四此中許言. 明大

有等我宗不許體性是有. 及色根取. 彼論

說. 根有五. 鼻根卽地. 舌根卽水. 眼根卽火.

皮根卽風. 耳根卽空此於諸句何法攝耶

由此正解. 卽實句空取聲之時. 於身起

作用名1空耳根也. 且十一德對其自根一

一簡略皆有一量. 若二二合. 若三三合. 乃至

中	欄

總對諸根說量. 其義其多. 此中文總無簡

略故

論. 又彼所執至如石女兒述曰. 此十句中

除實句外餘八句. 義皆是非實. 然此唯取

有體句者. 意明唯識. □返爲量. 且欲除實

破餘八句量云. 非實及覺樂等餘德等

八有體句. 應非離識有別自性. 汝許除心

等非實句攝故. 如石女兒石女兒無法.

彼此不許識外有性. 除心等言. 簡覺等

者. 恐犯一分相符過故. 文略不簡也然

佛法眞如卽識性故. 亦非離識. 無不定過.

虛空擇滅等理. 非心外然2假爲喩. 就他

宗比量. 又此中宗應云汝執. 爲簡所別不

極成過. 又因雖有他隨一過. 謂實中火等非

異德中觸. 而就他宗爲論. 故無此過. 故

因簡略. 應云汝許非實攝故. 明自不許

也. 卽是非實爲因. 破餘八句. 一一別除爲

八比量

次以非有爲因破餘八句

論. 非有實等至如空花等述曰. 不以非

德等爲因. 以非有爲因此中示方隅

令知多法一法不離於識. 又有等是實等

自性. 故便擧之也. 量云. 非有性及覺樂等

外餘實等句. 應非離識有別自性. 許非有

性之所攝故. 如空花等. 文略不簡覺樂等

也. 此中簡略如前應知. 此但除一有八比

量. 若二二除. 若三三除. 乃至除八句比量

可知. 前實等等多體法. 今有等等一體法.

又應別破九句. 然多體法中以實爲首. 一

下	欄

體法中以有爲初. 例示餘也

次下第四別破有等性

論. 彼所執有至如實德等述曰. 於中有三.

一破大有. 二難同異. 三破和合初中有

四. 此卽初也. 彼計實等有法之外. 別計有

一大有之性能有諸法. 法若無此卽體非

有. 如龜毛等. 故今破之. 彼宗所執大有性

者. 應離實等八句之外無別自性. 汝宗許

是非無法故. 如實德等. 等取業等. 不言

八句有不定過. 或但言離三句亦得. 其異

句等非兩共成. 無不定失. 或遮次定相違.

說八句勝. 非無之因唯彼許於有性上有

故. 許言簡自隨一過. 實等許非無離實等

外無別有. 有性許非無. 應實等外無別有.

難令實外無別有性

又3逐令離實等外卽非有性

論. 若離實等至如畢竟等述曰. 此中總因.

若異二異三異四五乃至異八皆得. 若異

八一一有八比量. 其二三等隨自計取. 量

云. 若離實等八句之外. 應非有性. 汝許

異實等故. 如畢竟無等. 等未生無等. 彼宗

除實以外. 德等八句. 及龜毛等. 皆名異實.

且以畢竟無爲喩也. 又今以八句義爲有

法. 唯但以無爲同法喩

更復難令有性之上更應立有性

論. 如有非無至有別有性述曰. 如有性非

是無法有性無別有性有. 實等亦非無如何

別有有. 立量云. 汝有性. 應別有有性. 許

非無故. 如實德等此中因有不定. 同異

經數: 一八三○

經名: 成唯識論述記卷第一末

頁數: 二六○

上	欄

亦許體非無. 不許有有故. 彼非極成故

無不定又總1取所難之中. 此中簡過如

前應知. 已下所有比量簡過皆准可知. 更

不繁指

次更逐令無法之上別有無性

論. 若離有法至有別無性述曰. 無性體非

有. 無上不立無. 有法體非無. 何須別立

有. 彼若言有法雖非無. 不自有故須有

有. 亦應無法不自無. 無法之外別立無. 此

責□齊何方2遣難. 量云. 汝等十句無法之

外應別立性. 因云. 除大有同異和合等六

句之外有無二法互相違故. 如實德業

因中不言除大有等者. 卽有不定過. 爲

如實德等. 與無互違故. 無法之外更別立

性. 爲如大有等. 無法互違故. 無法之外不

別立性. 故今簡言除有等六

論. 彼旣不然至唯妄計度述曰. 總結非之.

彼無旣更不別立性. 然者有性應不爾. 故

彼有性唯妄計度

子段第二難同異性. 彼執同異是諸實德等

體性. 非卽實等此是多法故今破之

論. 又彼所執至如德業等述曰. 實德業

之性卽是同異性. 離實德業理定不然. 勿

者莫也. 莫此同異性亦非同異性. 總立量

云. 汝所執實德業性. 應非實德業性. 異

實德業故. 如和合等

此中無有自言相違. 以宗中言汝執簡故.

非我許有實等之性. 而今復言非實等性.

今欲違此故無此過然今宗中實德業

中	欄

三. 其擧喩中復以德業等而爲喩者. 此中

應別簡云. 汝之實性. 應非實性. 異實句

故. 如德業. 汝德性. 應非德性. 異德故. 如

實業. 業亦應然. 准可知也. 更互爲喩. 然此

有別而無總量. 二合有三. 三合有一. 爲量

可知. 此中所言實德業者. 卽是各別當句

爲宗. 言實等性者. 卽是同異性故別也. 文

言如德業. 但擧實句之喩等取德喩. 謂

實業等取業喩. 謂實德

次又令實非實. 德非德. 業非業

論. 又應實等至如德業實等述曰. 便破實

等. 非正所明. 量云. 實應非實. 異實性故.

如德業. 德業更互相望爲量如實可知. 文

言如德業實等者. 擧實喩. 謂德業於德

喩中但擧於實等取業句. 及等業喩. 謂實

德也. 文中宗等言皆簡略. 但言實等應非

實等. 異實等性故. 二三等合准前可解

論. 地等諸性至准此應知述曰. 汝言地性.

應非地性. 異地故. 如火等. 火等一一相望

亦爾. 實中九種各各相望有九比量. 德有二

十四. 業有五種. 合三十八. 返覆有七十六.

各二二合三三合者乃有無量. 第二准量云.

地應非地. 異地等性故. 如火等. 然豈不

有違自宗失. 何乃言地非地等耶. 今者

不然. 此則應言汝所計地應非實地言簡

別之. 我宗之地. 非實地故. 是假立故. 又非

實句之中地故. 彼計火等亦非實句地. 無

不定過. 前量應簡別. 文言略故也

論. 如實性等至無別實性等述曰. 難令

下	欄

離實等無同異性. 量云. 實等之外. 應無同

異生. 非唯一故. 如同異性. 如實性等無別

實等性. 實等亦應無別實性等. 等德等性

遮3令同異有同異性. 其實等性應更有實

等性. 非一法故. 如實等法實性者同異

性也. 然實等各異. 義相似實等之外別立實

等性. 實等之性相似亦非一. 應更別立實

等性. 相似之言簡不相似. 此卽以性同實

等例. 若總若別皆有比量. 此中但有總而

無別. 別數如前. 然文唯有以性同實例.

無以實同性例. 若破六句義卽無違. 若

破十句有不定失. 異有能等非一相似. 無

別性故. 今者亦以爲所立中. 應令別有

性. 例同於實等亦無過也. 又非極成法. 無

不定失

論. 若離實等至有非實等性述曰. 自下又

以非實例實等難. 謂離實等外別有實等

性. 應離非實等外立有非實等性. 且如除

實德業以外□名非實非德非業. 卽餘六

句及無法是. 有體法者唯六句是. 今言七句

應4有非實性. 異實性故. 如德業. 德業

相望亦爾. 又雖知德等皆名非實. 其性卽

是非實性攝. 然合八句皆非實性及與無法.

無別有一大非實性總該九法故爲量也.

量云. 除實餘九. 應別有一總性. 實非實中

隨一攝故. 如實句此量雖成. 然可直例

不令立實性. 何須令立非實性也. 便違

自宗. 若不爾者. 卽一德上他說亦有非實

性. 故犯相符過. 非德等性例亦應然. 故論